stanford-oval/wikipedia huggingface dataset:
Suzuki S

Suzuki-Solifer S on Soliferin valmistama enduro-mopo. Siinä on Suzuki PV:n nelivaihteinen moottori. Mopoa valmistettiin vuosina 1984–1989.
Suzuki Solifer S on seuraaja vuonna 1983 esitellylle Solifer TS 50 S -mopolle, ja eroa vuoden 1984–1985 malleihin ei ole kuin moottorissa (edeltäjässä Tomos), hieman erilaisessa rungossa ja keltaisissa muoviosissa. Ässän runko perustuu vuonna 1981 esiteltyyn Solifer TS-50-runkoon.
Jousitus on Paiolin valmistama, ja 1984–1985 vuosimallin mopoissa oli stereoperä, eli takana kaksi iskunvaimenninta. Etuteleskoopit pysyivät samoina koko mopon valmistuksen ajan. Mopon muoviosat on valmistanut Acerbis.
Vuonna 1986 ”Ässä” uudistui: Polttoainetankki muuttui korkeammaksi (tilavuus ei kuitenkaan kasvanut), istuin muuttui korkeammaksi takaosasta ja meni osittain tankin päälle, takalokasuoja ja takavalo vaihtuivat, etulokasuojaan lisättiin keltainen kehys ja taakse tuli monojousitus. Vuodesta 1986 Suzuki Solifer S pysyi muuttumattomana mopon valmistuksen lopettamiseen saakka.
Steve Cowper

Steve Cowper vuonna 1990.
Steve Camberling Cowper (s. 21. elokuuta 1938 Petersburg, Virginia) on yhdysvaltalainen demokraattisen puolueen poliitikko.
Cowper toimi Alaskan seitsemäntenä kuvernöörinä vuosina 1986–1990. Häntä edelsi Bill Sheffield ja seurasi Walter Joseph Hickel. Cowper oli ennen kuvernööriyttään istunut kaksi kautta Alaskan edustajainhuoneessa. Koulutukseltaan Cowper on lakimies.
Steve Cowperilla on kaksi tytärtä, Katherine ja Grace, sekä poika Wade.
Petrus

| Petrus |
| --- | --- |
Nimipäivä:   
– suomenkielinen:  29. kesäkuuta
– ruotsinkielinen:  –
– ortodoksinen:  –
Muunnelmia:  Petri
Vastineita eri kielissä:  Pietro, Peter, Pierre
Nimen alkuperä:  Pietari
Infobox OKNimi-testi OK: 
Petrus on miehen etunimi. Suomessa nimi Petrus on vuoden 2021 loppuun mennessä annettu 1 486 miehelle. Petrus on yksi muunnelma raamatusta peräisin olevasta etunimestä Pietari.
Aiheesta muualla

Kuvia tai muita tiedostoja aiheesta Petrus Wikimedia Commonsissa
Tabari

Tabari ja al-Tabari tarkoittavat "tabaristanilainen". Tabaristan on iranilainen maakunta, joka vastaa nyky-Iranin Mazandarania.
Tällä nisballa, nimellä, tunnetaan useita oppineita:
Abu Ja'far Muhammad ibn Jarir al-Tabari (838-923), persialainen historioitsija ja teologi, al-Tabari-nimisistä henkilöistä tunnetuin ja merkittävin
Omar Tiberiades (Abû Hafs 'Umar ibn al-Farrukhân al-Tabarî) (k. noin 815), persialainen astrologi ja arkkitehti
Ali ibn Sahl Rabban al-Tabari, "Ali, oppinut Tabiristanilainen" (838-870 jaa) kirjoitti lääketieteellisen tietosanakirjan ja oli oppineen ja lääkärin Zakariya al-Razin opettaja
Abul Hasan al-Tabari, 900-luvulla elänyt iranilainen lääkäri
Al-Tabarani, (noin 821-918 jaa), kirjannut muistiin haditheja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tabari”, voi hakea sivunnimihaulla, laajalla sivunnimihaulla tai tekstihaulla.
Parma

| Parma |
| --- | --- |
 Palazzo del Governatore
 lippu:  vaakuna
 Parma
 Koordinaatit: 44°48′N, 10°20′E 
Valtio:  Italia
Hallinnollinen alue:  Emilia-Romagna
Maakunta:  Parma
Pinta-ala:  
 – Kokonaispinta-ala:  260,60 km²
Korkeus:  25–190 m
Väkiluku (31.12.2017)  (Arvio):  195 687
 – Väestötiheys:  750 as./km²
 
 www.comune.parma.it/homepage.aspx 
Infobox OKVirheellinen NIMI-arvo: 
Parma on kaupunki Parman maakunnassa Emilia-Romagnan alueella Pohjois-Italiassa. Kaupungissa oli noin 196 000 asukasta vuoden 2017 arvioissa. Kaupunkialueella väestöä on noin 402 000[lähde? ].
Maantieto

Parma sijaitsee Bolognasta luoteeseen, Parman maakunnassa Emilia-Romagnan alueella Pohjois-Italiassa. Kaupunki on rakennettu Parmajoen varrelle.
Maantieto > Ilmasto

Parmassa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 13 °C ja keskimääräinen sademäärä 840 millimetriä. Heinäkuu on lämpimin kuukausi. Silloin vuorokauden keskilämpötila on noin 23 °C. Viilein kuukausi on tammikuu, jolloin keskilämpötila on noin 1 °C. Sateisin kuukausi on marraskuu, jolloin sataa keskimäärin noin 100 millimetriä. Heinäkuu puolestaan on kuivin kuukausi. Silloin keskimääräinen sadanta on 46 millimetriä.
Historia

Roomalaiset perustivat Parman vuonna 183 eaa. Keskiajalla Parma kuului nimellisesti Pyhään saksalais-roomalaiseen keisarikuntaan, mutta sitä hallitsivat käytännössä sen omat piispat. Milano sai Parman hallintaansa vuonna 1346. Italialaissodissa kaupunki siirtyi Ranskan vallan alle vuosiksi 1500–1521 lukuun ottamatta vuosia 1512–1515, jolloin se oli Kirkkovaltion hallinnassa. Vuonna 1521 Parma päätyi taas Kirkkovaltion hallintaan.
Paavi Paavali III antoi Parman ja Piacenzan herttuakunnaksi aviottomalle pojalleen Pier Luigi Farneselle. Hänen jälkeläisensä hallitsivat kaupunkia 1545–1731. Suvun sammuttua Parman ja Piacenzan herttuakunta annettiin Bourbon-suvulle, ja se oli erillinen valtio vuonna 1861 virallisesti tapahtuneeseen Italian yhdistymiseen saakka, jolloin siitä tuli osa Italiaa.
Toisen maailmansodan aikana liittoutuneet pommittivat Parman kaupunkia laajasti.
Vuonna 2002 perustettu Euroopan elintarviketurvallisuusvirasto sijoitettiin Parmaan.
Talous

Parman talous on maatalouspainoitteista. Siellä on myös jonkin verran teollisuutta, jonka tuotteita ovat esimerkiksi koneet, lääkkeet, kengät ja lannoitteet.
Kaupunki on tärkeä Bolognan ja Milanon välisen liikenteen risteys niin raide- kuin tieliikenteelle.
Kulttuuri

Parmassa sijaitsee Teatro Regio, kuuluisa oopperateatteri. Manieristinen taidemaalari Parmigianino on kotoisin kaupungista.
Kaupunki on kuuluisa Parmigiano Reggianosta eli parmesaanijuustosta ja parmankinkusta. Se on antanut myös nimensä elintarvikejätti Parmalatille.
Urheilu

Jalkapalloseura Parma FC pelaa kaudella 2018–19 Serie A:ssa.
Aiheesta muualla

Kuvia tai muita tiedostoja aiheesta Parma Wikimedia Commonsissa
Parman maakunta
Albareto | Bardi | Bedonia | Berceto | Bore | Borgo Val di Taro | Busseto | Calestano | Collecchio | Colorno | Compiano | Corniglio | Felino | Fidenza | Fontanellato | Fontevivo | Fornovo di Taro | Langhirano | Lesignano de’ Bagni | Medesano | Mezzani | Monchio delle Corti | Montechiarugolo | Neviano degli Arduini | Noceto | Palanzano | Parma | Pellegrino Parmense | Polesine Zibello | Roccabianca | Sala Baganza | Salsomaggiore Terme | San Secondo Parmense | Sissa Trecasali | Solignano | Soragna | Sorbolo | Terenzo | Tizzano Val Parma | Tornolo | Torrile | Traversetolo | Valmozzola | Varano de’ Melegari | Varsi
Palazzo della Pilotta.
Pelko (vuoden 1971 elokuva)

| Pelko> Fright |
| --- | --- |

Ohjaaja:  Peter Collinson
Käsikirjoittaja:  Tudor Gates
Tuottaja:   Harry Fine  Michael Style 
Säveltäjä:  Harry Robinson
Kuvaaja:  Ian Wilson
Leikkaaja:  Raymond Poulton
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Fantale Films
Levittäjä:  British Lion Films
Ensi-ilta:  1971
Kesto:  87 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pelko (Fright) on Yhdistyneessä kuningaskunnassa vuonna 1971 tuotettu ja ensi-iltansa saanut ohjaaja Peter Collinsonin jännityselokuva. Elokuvaa voidaan perustellusti pitää ns. slasher-elokuvien lajityypin varhaisena edustajana (proto-slasher).
Juoni

Opiskelijaneitokainen Amanda (Susan George) on Helenin (Honor Blackman) ja tohtori Cordellin (John Gregson) nuoren pojan, Taran, lapsenvahtina näiden hulppeassa lukaalissa syrjäisellä metsäseudulla. Amandan jäätyä yksin ja lapsen nukkuessa Amanda tuntematon mies tarkkailee nuorta naista ikkunan takaa. Paikalle saapuu Amandan poikaystävä Chris (Dennis Waterman) viettämään rentoa iltaa Amandan kanssa ja Chrisin poistuessa asunnosta tuntematon hyökkääjä iskee Chrisiä päähän.
Amanda kuulee asunnossa erilaisia epämääräisiä ääniä ja arvelee Chrisin tekevän kepposta hänelle. Tilanne muuttuu kuitenkin nopeasti. Amanda pelästyy niin pahoin, että soittaa Helenille ravintolaan, mutta he eivät ehdi puhua keskenään ennen kuin puhelu oudosti katkeaa. Helen pelästyy, koska hänen mielisairas ex-miehensä Brian (Ian Bannen) on ilmestynyt talolle.
Brian pääsee taloon esiintyen veristä Chrisiä auttavana hyväntahtoisena naapurina, mutta Amanda tajuaa nopeasti tehneensä virheen, kun Brian alkaakin kutsua häntä "Heleniksi" ja estää tytön pääsyn nukkuvan Taran huoneeseen. Amanda yrittää myöhemmin paeta asunnosta Taran kanssa juuri parahultaisesti poliisien saapuessa talolle Helenin hälyttäminä, mutta Brian onnistuu kiskomaan tytön takaisin asuntoon ja tilanteesta syntyy piinallinen panttivankidraama. Helen tarjoutuu Amandan ja Taran tilalle Brianin vangiksi ja pääseekin asuntoon, mutta Brian tajuaa sen olevan ansa ja tilanteesta syntyy ankara kamppailu.
Roolit

| 0 | 1 | 2 |
| --- | --- | --- |
|  Susan George  | … |  Amanda   |
|  Ian Bannen  | … |  Brian Lloyd   |
|  Honor Blackman  | … |  Helen Lloyd   |
|  John Gregson  | … |  Tohtori Cordell   |
|  George Cole  | … |  Jim   |
|  Dennis Waterman  | … |  Chris   |
|  Maurice Kaufmann  | … |  tutkija   |
|  Roger Lloyd-Pack  | … |  konstaapeli   |
|  Michael Brennan  | … |  poliisi   |
Kohtelu Suomessa

Valtion elokuvatarkastamo asetti elokuvalle ennakkotarkastuksessa vuonna 1972 ikärajan KK (Kokonaan kielletty), joten elokuvaa ei saanut laillisesti Suomessa esittää eikä levittää. Myöhemmin vuonna 1988 videolevitystä varten tehdyssä uusintatarkastuksessa tuo täyskielto jäi voimaan.
Aiheesta muualla

Pelko Rotten Tomatoesissa. (englanniksi)
Steve Corica

| 0 | 1 | 2 |
| --- | --- | --- |

Henkilötiedot
Koko nimi: Stephen Christopher Corica
Syntymäaika: 24. maaliskuuta 1973 (ikä 51)
Syntymäpaikka: Innisfail, Australia
Kansalaisuus:  Australia
Pelipaikka: Keskikenttäpelaaja
Pituus: 174 cm
Seurat
| Vuodet | Seura | O (M) |
| 1990-1995 1995 1995-2000 2000-2001 2001-2004 2005-2010 | Marconi Fairfield Leicester City Wolverhampton Wanderers Sanfrecce Hiroshima Walsall Sydney |  |
Maajoukkue
| 1993–2006 | Australia | 32 (5) |
Steve Corica (s. 24. maaliskuuta 1973 Innisfail) on australialainen entinen jalkapalloilija.
Jalkapallomaajoukkue

Corica debytoi Australian maajoukkueessa 1993. Hän on pelannut 32 maaottelua ja tehnyt niissä viisi maalia.
Tafofobia

Tafofoobikoille suunniteltu ns. turva-arkku
Tafofobia on fobia, josta kärsivä pelkää tulevansa elävänä haudatuksi virheellisen kuolleeksi julistamisen seurauksena. Se oli yleistä Euroopassa ja Yhdysvalloissa 1700-luvun loppukymmeniltä 1900-luvun alkukymmenille.
Ennen nykylääketiedettä fobia ei ollut täysin järjenvastainen, sillä historiasta tunnetaan useita tapauksia joissa ihminen on vahingossa haudattu elävältä. 
Huomattavia tafofoobikkoja olivat ainakin Frédéric Chopin, joka pyysi sydämensä poistamista kuolemansa jälkeen jotta varmistettaisiin hänen olevan kuollut, George Washington, Hans Christian Andersen ja Alfred Nobel, joista kaksi jälkimmäistä vaativat valtimon avaamista kuoleman jälkeen.
Elävänä hautaamisen välttämiseksi perustettiin "kuolleiden sairaaloita", joissa valvottiin kuolleiden hajoamista ja joissa olleet ruumiit sai haudata vasta, kun ne olivat jo hyvin mädäntyneet. Joidenkin ruumiiden varpaaseen kiinnitettiin laite, joka hälytti, jos jalka selvästi liikkui. Lisäksi rakennettiin ja myytiin turva-arkkuja, ts. hauta-arkkuja, joissa olevalla laitteella olisi voitu ilmoittaa ulkomaailmalle, että he ovat edelleen elossa. Sitä ei kuitenkaan ilmeisesti koskaan tapahtunut. Joihinkin arkkuihin laitettiin ase tai riittävä määrä myrkkyä tapettavaksi, jotta haudassa elävät voisivat tehdä helpon, nopean itsemurhan.
Ranskan akatemia palkitsi tohtori Jostin, kun hän keksi nipistäviä pihtejä, joilla voitiin osoittaa, että ruumis ei enää tunne mitään ja on siksi kuollut.
Tamago kake gohan

Tamago kake gohania, tsukemono-säilykkeitä ja keittoa.
Tamago kake gohan, jossa kananmunaa ei ole sekoitettu riisiin.
Tamago kake gohan (jap. 卵かけご飯) on japanilainen ruokalaji, joka valmistetaan rikkomalla ja mahdollisesti sekoittamalla raaka kananmuna keitetyn sushiriisin sekaan. Ruoka maustetaan soijakastikkeella ja syödään joskus muiden mausteiden ja lisukkeiden kanssa. Esimerkiksi furikake, merilevä, tsukemono-säilykkeet ja natriumglutamaatti ovat suosittuja lisukkeita. Myös nattoa syödään sen kanssa. Tamago kake gohan on Japanissa yleinen aamupala. Vaikka se valmistetaan tavallisesti lyhytjyväiseen sushiriisiin, myös keskipitkäjyväisiä riisilajikkeita käytetään.
Kirjallisissa lähteissä tamago kake gohanin mainitsi ensin vuosina 1833–1905 elänyt Ginko Kishida, joka myös väitti keksineensä ruokalajin. Hän oli japanilainen toimittaja, joka kirjoitti 1900-luvun taitteessa tamago kake gohanista lehtiartikkelin. Artikkelin avulla resepti alkoi levitä ympäri maata. Nykyään Japanissa on tamago kake gohaniin erikoistuneita ravintoloita.
2000-luvulla japanilaisille markkinoille tuli soijakastikkeita, jotka oli kehitelty erityisesti tamago kake gohanin maustamiseen. Japanissa myydään myös kalliimpia erityiskananmunia, jotka ovat peräisin sellaisista kanaloista, joissa kanat noudattavat erityisruokavaliota.
Steve Coogan

Steve Coogan
Stephen John "Steve" Coogan (s. 14. lokakuuta 1965) on englantilainen näyttelijä ja koomikko. Tunnetuin hänen esittämistään hahmoista on televisio- ja radiojuontaja Alan Partridge, jota hän on esittänyt useissa televisiosarjoissa.
Televisioroolien lisäksi Coogan on näytellyt lukuisissa elokuvissa. Hän on esittänyt muun muassa Factory Recordsin perustajaa Tony Wilsonia elokuvassa 24 Hour Party People. Vuonna 2010 hän näytteli Haadesta elokuvassa Percy Jackson: Salamavaras.
Coogan on voittanut työstään useita palkintoja, muun muassa kuusi kertaa brittiläisen Bafta-palkinnon.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1995 | The Indian in the Cupboard | Tommy |  |
| 1996 |  Kaislikossa suhisee | Myyrä | äänirooli |
| 1998 | Alice Through the Looking Glass | Gnat |  |
| 2001 |  Valvoja | Simon Garden |  |
| 2002 | 24 Hour Party People | Tony Wilson |  |
| 2003 | Kahvia ja tupakkaa | Steve |  |
| 2004 |  Maailman ympäri 80 päivässä | Phileas Fogg |  |
| 2004 | Lumottu Ella | Heston |  |
| 2005 | Tristram Shandy: Herrasmiehen paljastukset | Tristram Shandy | independent-elokuva |
| 2005 | Happy Endings | Charley |  |
| 2006 | Night at the Museum | Gaius Octavius |  |
| 2006 |  Marie Antoinette | suurlähettiläs Mercy |  |
| 2006 | Täydellinen alibi | Ray Elliot |  |
| 2008 | Tropic Thunder | Damien Cockburn |  |
| 2008 | Hamlet 2 | Dana Marschz | independent-elokuva |
| 2009 | In the Loop - silmukka kiristyy | Paul Michaelson |  |
| 2009 | Night at the Museum 2 | Gaius Octavius |  |
| 2010 | Katastrofikytät | David Ershon |  |
| 2010 | Percy Jackson: Salamavaras | Haades |  |
| 2010 | Marmaduke | Rusina | äänirooli |
| 2011 | Our Idiot Brother | Dylan | independent-elokuva |
| 2012 | What Maisie Knew | Beale |  |
| 2012 | Ruby Sparks | Langdon Tharp |  |
| 2012 | Alan Partridge: Welcome to the Places of My Life | Alan Partridge |  |
| 2013 | Philomena | Martin Sixsmith |  |
| 2013 | Alan Partridge: Kukkona tunkiolla | Alan Partridge |  |
| 2013 | Itse ilkimys 2 | Silas | äänirooli |
| 2013 | Rakkauden katse | Paul Raymond |  |
| 2014 | Brydon ja Coogan Italiassa | Steve |  |
| 2014 | Night at the Museum - Haudan salaisuus | Gaius Octavius |  |
| 2015 | Kätyrit | Lou McManus | äänirooli |
| 2016 | Lemmikkien salainen elämä | Otsoni | äänirooli |
| 2016 | Shepherds and Butchers | Johan Webber |  |
| 2017 | The Trip to Spain | Steve |  |
| 2017 | The Dinner | Paul Lohman |  |
| 2017 | Itse ilkimys 3 | Silas, Fritz | äänirooli |
| 2018 | Stan & Ollie | Stan Laurel |  |
| 2018 | Ideal Home | Erasmus |  |
| 2018 | Holmes & Watson |  |  |
| 2018 | Irreplaceable You | Mitch |  |
Tafea

| Tafea |
| --- | --- |
 Lowanatomin kylää Tannan saarella
 Lippu
 Maakunnan sijainti Vanuatussa
Valtio:  Vanuatu
Perustettu:  1994
Hallinto:  
 – hallinnollinen keskus:  Isangel
Pinta-ala:  1 628 km²
Väkiluku (2016):  37 050
 – väestötiheys:  22,8 as./km²
Tafea on Vanuatun maakunta. Se sijaitsee saariryhmän eteläosassa Port Vilan kaakkoispuolella. Sen hallinnollisena keskuksena toimii Isangel. Maakunnassa asui vuoden 2016 väestönlaskennan mukaan 37 050 asukasta ja sen pinta-ala on 1 628 neliökilometriä.
Tafea on Vanuatun maakunnista eteläisin, ja se rajoittuu pohjoisessa Shefan maakuntaan. Tafeaan kuuluu viisi saarta, joiden alkukirjaimista se on saanut nimensä. Saaret ovat Tanna, Aneityum, Futuna, Erromango ja Aniwa. Pinta-alaltaan suurin saari on Erromango, mutta yli 80 prosenttia maakunnan asukkaista asuu Tannan saarella.
Sylacauga

| Selma |
| --- | --- |

 Koordinaatit: 33°10′42″N, 86°15′4″W 
Valtio:  Yhdysvallat
Osavaltio:  Alabama
Piirikunta:  Talladega
Pinta-ala:  
 – Kokonaispinta-ala:  48,3 km²
 – Josta vettä:  0,3 km² 
Korkeus:  166 m
Väkiluku (2000):  12 616
 – Väestötiheys:  261,2 as./km²
Aikavyöhyke:  UTC–6 (kesäaika UTC–5)
 
 http://www.sylacauga.net/ 
Infobox OKVirheellinen NIMI-arvo: 
Sylacauga on Yhdysvaltain kaupunki Talladegan piirikunnassa, Alabamassa.
United States Census Bureaun mukaan Sylacaugan pinta-ala on 48,3 km², josta vettä on 0,3 km² (0,59 %). Vuoden 2000 väestönlaskennan aikaan kaupungissa oli 12 616 asukasta, 5 215 taloutta ja 3 419 perhettä. Asukastiheys oli 262,9/km².
Sylacauga on Hodgesin meteoriitin iskeytymispaikka.
Sylacaugalaisia henkilöitä

Jonathan Bearden, näyttelijä
Jim Nabors, näyttelijä ja laulaja
Aiheesta muualla

Kuvia tai muita tiedostoja aiheesta Sylacauga Wikimedia Commonsissa
Suzuki Swace

| Suzuki Swace |
| --- | --- |

Valmistustiedot
Valmistusmaa:   Iso-Britannia
Valmistaja:  Suzuki
Valmistusvuodet:  2020–
Muut nimet:  Toyota Corolla
Korimalli:  5-ovinen farmari
Luokka:  C-segmentti
Teknisesti samankaltaisia:  Lexus UX Toyota C-HR Toyota Corolla Cross Toyota Prius (XW50)
Tekniset tiedot
Pohjalevy:  TNGA-C
Moottori:  R4
Iskutilavuus:  1,8 l
Polttoaine:  bensiini
Vetotapa:  etuveto
Vaihteisto:  CVT-automaatti
Suzuki Swace on Suzukin vuodesta 2020 lähtien valmistama keskiluokan farmariauto, joka on uudelleennimetty Toyota Corolla. Malli on seurausta Toyotan ja Suzukin välisestä yhteistyöstä, jonka tuloksena on kehitetty myös Toyota RAV4:ään perustuva Suzuki Across.
Ainoa moottorivaihtoehto on 1,8-litraisen (122 hv) bensiinimoottorin ympärille rakennettu hybridivoimalinja. Voimansiirtona on portaaton CVT-automaattivaihteisto.
Aiheesta muualla

Kuvia tai muita tiedostoja aiheesta Suzuki Swace Wikimedia Commonsissa
Petri Aho

| Petri Aho> Henkilötiedot.Muusikko |
| --- | --- |
Tyylilajit:  Hard rock, Power metal
Soittimet:  kitara, basso
Yhtyeet:  Altaria (2004, 2006–) Mourning Sign (hajonnut)
  [ Muokkaa Wikidatassa ] [ ohje ]  
Petri Aho on suomalainen kitaristi ja basisti. Hän soittaa hard rock -yhtye Altariassa. Hän soitti kitaraa ja bassoa myös ruotsalaisessa death metal/jazz -yhtye Mourning Signissa. Aho on myös toiminut taustalaulajana.
Diskografia > Altaria

Divine Invitation (2007)
Unholy (2009)
Diskografia > Mourning Sign

Mourning Sign (1995)
Multiverse (1996)
Aiheesta muualla

Petri Aho Encyclopaedia Metallumissa (englanniksi)
Petri Aho Discogsissa. (englanniksi)
Tarzan, viidakon valtias

Tarzan, viidakon valtias tai Tarzan – viidakon valtias tarkoittaa seuraavia asioita:
Tarzan, viidakon valtias, vuonna 1928 julkaistun kirjan suomenkielinen nimi.
Tarzan – viidakon valtias, vuonna 1932 julkaistu elokuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tarzan, viidakon valtias”, voi hakea sivunnimihaulla, laajalla sivunnimihaulla tai tekstihaulla.
Tabasarandin nurar

Lehden etusivu joulukuussa 2023.
Tabasarandin nurar (Табасарандин нурар, ”Tabasaranin aamuruskot”) on Venäjällä Dagestanin tasavallan pääkaupungissa Mahatškalassa ilmestyvä tabasaraninkielinen sanomalehti.
Tabasaranin piirin keskuskylässä Hutšnissa ilmestynyt lehti perustettiin vuonna 1932 nimellä Uru Tabasaran (”Punainen Tabasaran”). Se oli NKP(b):n piirikomitean ja piirin toimeenpanevan komitean äänenkannattaja. Vuonna 1938 lehti siirtyi latinalaisesta kyrilliseen kirjaimistoon ja sai nimen Kolhozdin umur (”Kolhoosien elämä”).
1970-luvulla lehti sai nimen Tabasarandin nurar, ja vuonna 1995 siitä tuli Dagestanin tasavallan parlamentin ja hallituksen äänenkannattaja. Lehti ilmestyy kerran viikossa kahdeksansivuisena ja A3-kokoisena. Sen painosmäärä oli 2 100 kappaletta vuonna 2023.
Aiheesta muualla

Lehden sivusto
Sulawesin maanjäristys ja tsunami 2018

Maanjäristyksen keskus tummimman punaisella kohdalla.
Sulawesin maanjäristys tapahtui Indonesiassa 78 kilometriä Palun kaupungin pohjoispuolella 28. syyskuuta 2018. Maanjäristyksen voimakkuus oli 7,5 momenttimagnitudia. Järistys aiheutti tsunamin, jossa aallon korkeudeksi kuvattiin yli kolme metriä. Aallot iskivät Palun ja Donggalan rantakaupunkeihin sekä useisiin pienempiin asutuskeskuksiin.
Viikon kuluttua tsunamista oli arviolta 1 500 henkeä kuollut ja kateissa on edelleen yli tuhat ihmistä. Noin 200 000 ihmistä tarvitsee YK:n mukaan humanitaarista apua.
Aiheesta muualla

Kuvia tai muita tiedostoja aiheesta Sulawesin maanjäristys ja tsunami 2018 Wikimedia Commonsissa
Tarzan ja kadonnut seikkailu

Tarzan ja kadonnut seikkailu on  Edgar Rice Burroughsin keskeneräisestä käsikirjoituksesta muokattu Tarzan-seikkailu. Sen täydensi amerikkalainen scifi- ja kauhukirjailija Joe R. Lansdale. Sen julkaisi Yhdysvalloissa Dark Horse Comics vuonna 1995 kolmena viihdelehtiä jäljittelevänä vihkona.
Tarzan jäljittää viidakkoon kadonneita taas kerran; hän löytää muinaisen kaupungin, jossa palvotaan Pellucidarista eksynyttä jättimäistä rukoilijasirkkaa. 
Tarzan ja kultaleijona Jad-bal-ja voittavat vihollisensa mutta Tarzan eksyy sortuman taakse Pellucidariin johtavaan tunneliin - jonne hän katoaa lopullisen tuntuisesti.
Tabarie Henry

Taberie Joil Henry (s. 1. joulukuuta 1987) on Yhdysvaltain Neitsytsaarilta kotoisin oleva pikajuoksija.
Pekingin olympialaisissa 2008 hän selviytyi 400 metrin juoksussa välieriin. Berliinin MM-kilpailuissa 2009 hän sijoittui 400 metrin kilpailussa neljänneksi ajalla 45,42 ja Daegun MM-kilpailuissa 2011 seitsemänneksi ajalla 45,55. Istanbulin sisäratojen MM-kilpailuissa 2012 hän oli neljäs ajalla 45,96.
Henryllä on hallussaan Yhdysvaltain Neitsytsaarten ulkoratojen ennätykset 200 ja 400 metrin juoksussa.
Henkilökohtaiset ennätykset

200 metriä: 20,71 (2009)
400 metriä: 44,77 (2009)
200 metriä: 21,13 (2010)
400 metriä: 45,81 (2010)
Sulevi Lyly

Veli Sulevi Johannes Lyly (s. 16. heinäkuuta 1933 Forssa) on suomalainen tekniikan tohtori, tekniikantutkija ja emeritusprofessori. Hän oli Tampereen teknillisen korkeakoulun maa- ja tienrakennuksen professori vuodesta 1971. Hän tutki liikennepalvelujen käyttöä ja tavoitettavuutta, työmatkojen ominaisuuksia ja myös yritysten varasto- ja kuljetustoimintojen järkeistämistä Vuosina 1974–1996 hän oli Teknillisen korkeakoulun liikennetekniikan professori.